## Correu electrònic

### Introducció

El mòdul de correu electrònic del &kcontrol; us permetrà introduir i desar alguna informació bàsica sobre el correu electrònic. Aquesta informació s'usarà quan es facin funcions relacionades amb el correu des del &kde;, com per exemple, a l'enviar informes d'error des d'una aplicació per a manipular petades del &kde;.

Els programes com el &kmail; que s'usen per a llegir i enviar correu, poden oferir moltes més opcions per a personalitzar el mode en el que es manipula el correu. Aquestes opcions depenen del programa específic que usi el &kmail;, per exemple, ofereix les vostres pròpies facilitats de configuració.

Part de la informació necessària per a configurar el correu us l'hauria de subministrar el vostre proveïdor de serveis d'Internet (ISP). Si esteu connectat a una xarxa local, llavores serà l'administrador de la vostra xarxa qui hauria d'ajudar-vos.

### Ús

El &kde; configura automàticament part de la informació d'aquest mòdul de control emprant la informació d'accés al sistema. La resta l'haureu d'introduir vosaltres.

Mirant la pàgina d'adalt a baix, les opcions són:

Nom complet

- Introduïu el vostre nom complet tal i com us agradaria que aparegués als missatges de correu electrònic que enviareu.

Organització

- Si treballeu per a una companyia o organització, podeu introduir el seu nom en aquesta caixa de text.

Adreça de correu

- Per a poder emprar el correu electrònic, heu d'introduir la vostra adreça.

Adreça de resposta

- Si desitgeu que us enviïn les respostes a una adreça diferent de la vostra adreça de correu, introduïu-la en aquesta caixa de text.